b'\n_START_ARTICLE_\nDalinimosi automobiliu paslauga\n_START_PARAGRAPH_\nDalinimosi automobiliu paslauga \xe2\x80\x93 paslauga suteikianti galimyb\xc4\x99 naudotis automobiliu jo neturint._NEWLINE_U\xc5\xbesienio \xc5\xa1ali\xc5\xb3 didmies\xc4\x8diuose dalinimosi automobiliais sistema yra gerai i\xc5\xa1pl\xc4\x97tota ir sinchronizuota su vie\xc5\xa1uoju transportu, tod\xc4\x97l tokiuose miestuose dalinimasis automobiliais prisideda ma\xc5\xbeinant sp\xc5\xabstis, suteikia daugiau susisiekimo galimybi\xc5\xb3 ir ma\xc5\xbeina miesto tar\xc5\xa1\xc4\x85. Paslaugos teik\xc4\x97jai pabr\xc4\x97\xc5\xbeia, kad tai ekologi\xc5\xa1ka \xe2\x80\x93 naudojami automobiliai yra ma\xc5\xbealitra\xc5\xbeiai, d\xc4\x97l to j\xc5\xb3 i\xc5\xa1metamas CO2 kiekis yra ma\xc5\xbeesnis._NEWLINE_Dauguma dalinimosi automobiliu paslaugos propaguotoj\xc5\xb3 mano, kad \xc5\xbemon\xc4\x97ms, nejau\xc4\x8diantiems poreikio kasdien va\xc5\xbein\xc4\x97ti automobiliu ir nuva\xc5\xbeiuojantiems ma\xc5\xbeiau nei 10 t\xc5\xabkst. kilometr\xc5\xb3 per metus, naudotis dalinimosi automobiliu  paslauga apsimoka labiau nei tur\xc4\x97ti nuosav\xc4\x85 automobil\xc4\xaf. Nuosavo automobilio pirkimo, draudimo, remonto ir i\xc5\xa1laikymo i\xc5\xa1laidos yra fiksuotos ir paprastai nepriklauso nuo to, kaip da\xc5\xbenai automobiliu yra naudojamasi.'